Shawna Lenée

Shawna Lenée, echte namme: Shawna Lee Scott (Cleveland (Ohio), 12 april 1987), is in Amerikaansk neakenmodel, stripper en pornografysk aktrise fan mingd Angelsaksysk Amerikaansk en Skotsk etnysk komôf, dy't yn it ferline ek wol gebrûk makke hat fan 'e artystenammen Cara, Kara Mynor, Kara Bare en Shauna Lenne. Hja sette yn 2005 útein mei in wurkpaad yn 'e Amerikaanske pornoyndustry en spile yn frijwat films. Yn july 2008 wie Lenée de Penthouse Pet fan 'e Moanne. Yn 2010 wûn se de AVN Award yn 'e kategory meast ûnderwurdearre pornostjer.

Libben en karriêre
Lenée waard yn 1987 berne yn Cleveland, yn 'e steat Ohio. Mei santjin jier befoel hja fan in bern. Se wurke as model en figurearre yn in pear mainstream-films foar't se yn 2005, doe't se achttjin jier wie, har debút makke yn in pornografyske film, dy't opnommen waard yn Palm Springs. Lenée siet op dat stuit noch op 'e middelbere skoalle. Yn 't earstoan makke se benammen gebrûk fan 'e skûlnammen Kara Mynor en Kara Bare, dy't troch har ympressariaat Model Mayhem foar har betocht wiene. Sels mocht se net oer dy nammen, en sadwaande naam se meitiid de namme Shawna Lenée oan, dy't se opboude út har eigen foarnamme en in oanpassing fan har middelnamme Lee. 

Sûnt 2005 spile Lenée neffens de Internet Adult Film Database (IAFD) yn mear as 270 pornofilms, û.m. foar sokke foaroansteande labels as New Sensations, Evil Angel, Penthouse, Hustler Video, Wicked Pictures, Vivid Entertainment, Elegant Angel, Digital Playground, Zero Tolerance, Diabolic Video, Jules Jordan Video, Red Light District, Adam & Eve, Anabolic Video, Digital Sin en Devil's Film. Ek wurke se wol foar minder bekende studio's, wêrûnder Pure Play Media, Metro, Third Degree Films, Platinum X Pictures, Mile High Media, Shane's World en Lupe Fuentes Productions. Fierder wie Lenée ek in protte yn 't spier foar pornosites op it ynternet, lykas BangBros, Reality Kings, Brazzers en Naughty America.

Yn 2010 wûn Lenée de AVN Award (de Oscar fan 'e pornowrâld) yn 'e kategory meast ûnderwurdearre stjer fan it jier. Dêropta hat se noch seis kear foar in AVN Award nominearre west. Njonken har aktearwurk wie Lenée ek tige aktyf as neakenmodel. Yn dy hoedanichheid stie se bygelyks yn july 2008 as de Pet of the Month yn 'e Amerikaanske edysje fan it neakenblêd Penthouse. Teffens pronke se doe op 'e omslach fan dat tydskrift. Yn 2009 naam se by de ferkiezing fan Penthouse Pet fan it Jier it twadde plak yn, efter Taya Parker. 

Yn 2010 loek Lenée har út 'e pornoyndustry werom. Hja gie wer nei skoalle en folge in oplieding midden- en lytsbedriuw. Neitiid sette se útein mei in eigen ûndernimming dy't haakpatroanen en juwiellen ferkocht. Yn 2014 makke se har comeback as pornoaktrise nei't se in eksklusyf kontrakt foar in healjier mei Brazzers sletten hie. Yn july 2014 begûn se ek as stripper te wurkjen yn 'e Hustler Club. Yn fraachpetearen hat Lenée oanjûn dat hja harsels beskôget as in feministe en in ateïste.

Lichemsskaaimerken
Shawna Lenée is blank, mei blauwe eagen en blûn hier. Neffens har offisjele opjefte is se 1.57 m lang, mei in gewicht fan 48 kg. Hja hat kupmaat 32D, dêr't se in boarstfergruttingsoperaasje foar ûndergien hat. Lenée hat in nâlpiercing en twa tatoeaazjes: in gay pride-stjer op har lofterankel en it symboal foar it stjerrebyld raam op har rjochterfoet.

Prizen en nominaasjes
 Jier Priis Resultaat Kategory Foar har optreden yn 2009 AVN Awardnominearrebêste triosekssêne (f/f/m) (mei Adrenalynn en Johnny Sins)Cheerleadersnominearrebêste byrol fan in aktriseThis Ain't the Munsters XXX 2010 AVN Awardnominearrebêste solosekssêne Deviancenominearrebêste lesbyske groepsekssêne (mei Devon, Jenaveve Jolie, Melissa Lauren en Mya Nichole)Babes Illustrated 18wûnmeast ûnderwurdearre stjer fan it jiern.f.t. 2011 AVN Awardnominearrebêste lesbyske triosekssêne (mei Ashlyn Rae en Missy Woods)This Ain't I Dream of Jeannie XXXnominearreskandalichste sekssêne (mei Cristian Devil, Marie McCray, Natasha Nice en Rocco Siffredi)Rocco's Bitch Party 2

Keppelings om utens
 Offisjele webside fan Shawna Lenée
 Biografy en filmografy fan Shawna Lenée yn 'e Internet Movie Database (IMDb)
 Biografyske gegevens en filmografy fan Shawna Lenée yn 'e Internet Adult Film Database (IAFD)
 Biografyske gegevens fan Shawna Lenée op FreeOnes

Kategory:Amerikaansk model
Kategory:Amerikaansk filmakteur
Kategory:Amerikaansk neakenmodel
Kategory:Penthouse Pet
Kategory:Amerikaansk stripper
Kategory:Amerikaansk froulik pornoakteur
Kategory:Amerikaansk ûndernimmer
Kategory:Amerikaansk feminist
Kategory:Amerikaansk ateïst
Kategory:Amerikaansk persoan fan Skotsk komôf
Kategory:Persoan berne yn 1987